Politiet advarte marinen om massemorderen
Den tidligere marinereservisten drepte mandag 12 personer på en marinebase i Washongton D.C., før han ble skutt og drept av politiet. Nå vil myndighetene komme til bunns i hvordan 34-åringen kunne få lovlig adgang til marinebasen. Ifølge Reuters vil Pentagon gå igjennom sikkerheten ved amerikanske militæranlegg over hele verden. En rapport offentliggjort tirsdag viser at 52 tidligere straffedømte personer har hatt adgang til marinens anlegg det siste året.Alexis var ikke selv straffedømt, menslet med mentale problemer. I august havnet 34-åringen i politiets søkelys under en forretningsreise til Newport i Rhode Island. Ifølge en rapport fra det lokale politiet, skal Alexis ha forklart at han trodde noen fulgte etter ham og «sendte vibrasjoner inn i kroppen hans». Til politiet sa han at han flere ganger hadde byttet hotell for å unnslippe lyder han hørte komme gjennom gulvet og taket på hotellrommet. Han sa også at han trodde noen brukte «en slags mikrobølgemaskin» for å hindre ham i å sove. - Siden han skulle jobbe på en marinebase og samtidig hevdet at han hørte stemmer inne i hodet sitt, tok jeg kontakt med marinepolitiet, skriver en politimann fra Newport i rapporten. Han skal også ha fakset sin rapport til marinepolitiet.Til tross for dette, ble Alexis sikkerhetsklarert og fikk lovlig adgang til marinebasen. Der skulle han jobbe med basens datamaskiner gjennom IT-selskapet The Experts.34-åringen kunne også lovlig kjøpe seg en Remington-hagle kun to dager før massakren. Denne kjøpte han på en skytebane i forstaden Lorton lørdag. På skytebanen trente han også på å skyte med et automatvåpen, skriver NBC. - Våpenutsalget gjorde en bakgrunnssjekk på ham, og han ble godkjent av systemet, sier skytebanens advokat, J. Michael Slocum, til TV-kanalen. Etter skytetragedien har USAs president Barack Obama på nytt bedt Kongressen om å stramme inn våpenkontrollen i landet.Navnene på alle de tolv drepte er nå offentliggjort av politiet, og stadig flere detaljer om skyteangrepet blir kjent i amerikanske medier. Et lydopptak gjort hos nødsentralen 911 er publisert av AP. Der sier innringeren at det er en såkalt «aktiv skytter» i bygningen.Hadde hagle i bag Ifølge CBS skal Aaron Alexis ha kommet inn i bygningen ved å bruke sitt eget adgangskort. Han hadde med seg en bag, som politiet tror inneholdt haglegeværet han senere brukte. Det er ikke kjent om dette er den samme haglen han kjøpte to dager tidligere.34-åringen fortsatte skytingen helt til han ble konfrontert av politiet og andre sikkerhetsstyrker. Ifølge politiet tok det rundt sju minutter før politiet var på stedet. En av politimennene ble truffet i skuddvekslingen mellom politiet og Alexis, før også agenter fra NCIS ankom stedet. Alexis flyktet da oppover trappene mens han fortsatte å skyte. Han skjøt da blant annet en sikkerhetsvakt og tok vedkommendes pistol. 34-åringen kom seg etter hvert vekk fra politiet, og de neste 15 til 20 minuttene lette store politistyrker etter mannen inne i bygningen. Jakten ble avsluttet da en lokal politimann og en agent fra U.S. Park Police plutselig sto ansikt til ansikt med gjerningsmannen. De to skjøt og drepte Alexis.
I august var Aaron Alexis på forretningsreise til Newport i Rhode Island. Etter besøket var det lokale politiet så bekymret at de varslet marinepolitiet.